God morgen.
Hyggelig å se så mange flotte folk
og så mange smilende fjes.
Jeg har en veldig spesiell
bakgrunn, holdning og tilnærmingsmåte
til den virkelige verden,
fordi jeg er illusjonist.
Jeg liker bedre å bli kalt det enn tryllekunstner,
fordi, hvis jeg var en tryllekunstner, ville det bety
at jeg bruker trylleformler og besvergelser
og merkelige håndbevegelser
for å oppnå ekte magi.
Men det gjør ikke jeg. Jeg er illusjonist,
altså en som later som han er
en tryllekunstner.
Men hvordan går man så frem med slike ting?
Vi er avhengig av at
publikum som dere
vil gjøre antagelser.
For eksempel, Da jeg gikk opp her,
tok mikrofonen fra podiet
og skrudde den på,
antok dere at dette er en mikrofon – noe det ikke er.
(Latter)
Faktisk, er dette noe
som omtrent halvparten av dere, mer en halvparten av dere ikke er vant til å bruke.
Det er nemlig som dere ser, en barbermaskin.
Og den er ikke mye til mikrofon.
Det har jeg prøvd mange ganger.
Den andre antagelsen dere gjorde–
og dette gjør jeg for å vise dere
at dere gjør antakelser
ikke bare at dere kan, men at dere vil
når de presenteres på den rette måten.
Dere tror jeg ser på dere.
Feil. Jeg ser ikke på dere. Jeg kan ikke se dere.
Jeg vet at dere er der, for det sa de til meg bak scenen, at det var fullt hus og så videre.
Jeg vet at dere er der fordi jeg kan høre dere,
men jeg kan ikke se dere, ettersom jeg vanligvis bruker briller.
Dette er ikke briller, dette er en tom innfatning,
en ganske så tom innfatning.
Men hvorfor skulle en voksen mann som opptrer for dere
ha på seg en brilleinnfatning uten glass?
For å lure dere, mine damer og herrer,
for å bedra dere og vise at også dere
kan gjøre antagelser.
Aldri glem det.
Jeg har noe jeg må gjøre, først of fremst, hvilket er å skifte til ordentlige briller,
slik at jeg faktisk kan se dere,
noe som sannsynlig ville være en fordel. Jeg vet ikke.
Jeg har ikke sett så godt etter. Vel, det er ikke så viktig.
(Latter)
Jeg må gjøre noe som kan virke
litt rart for en tryllekunstner.
Men jeg skal ta litt medisin.
Dette er et fullt glass med
homeopatisk sovemedisin.
Jeg vil forklare om et øyeblikk.
Ignorer pakningsvedlegget.
De er bare noe myndighetene må ha med
for å forvirre dere. Det er jeg overbevist om.
Jeg tar rikelig av disse. Mmmm.
Hele glasset, faktisk.
32 tabletter Calm's Forte.
Nå som jeg er ferdig med det – jeg skal straks forklare det –
må jeg fortelle dere at
jeg er en skuespiller.
Jeg er en skuespiller som spiller en konkret rolle.
Jeg spiller rollen som tryllekunstner,
en trollmann, om dere vil, en ekte trollmann.
om noen skulle opptre på denne scenen foran meg
og faktisk påstå å være
en gammel prins fra Danmark ved navn Hamlet,
ville dere bli fornærmet,
og det med rette.
Hvorfor skulle en person anta at dere ville tro på
noe så sært som dette?
Men der ute finnes det
en meget stor andel
mennesker som vil fortelle deg
at de har synske, magiske evner,
at de kan spå framtiden,
at de kan få kontakt med de døde.
Åh, de sier også at
de selger astrologi
eller andre spådomstjenester.
Å ja, de vil gladelig selge deg dette.
De sier også
at de kan gi deg evighetsmaskiner
og systemer for fri energi.
De påstår at de er synske,
eller sensitiver, hva enn de kan.
Men det som har blitt spesielt populært igjen
i det siste,
er dette med å
snakke med de døde.
I mitt sinn, uskyldig som jeg er,
betyr det å være død
at man ikke lenger er i stand til å kommunisere.
Dere er kanskje enige med meg i det.
Men disse folkene forteller dere gjerne
at de ikke bare kan kommunisere med de døde –
heisann –
men også at de kan høre de døde,
og at de kan videreformidle denne informasjonen tilbake til de levende.
Jeg lurer på om det er sant.
Jeg tror ikke det, fordi
denne undergruppen av mennesker
benytter akkurat de samme triksene som oss tryllekunstnere,
nøyaktig de samme,
de samme fysiske metodene, de samme psykologiske metodene.
Og de har effektivt og inngående
bedratt millioner av mennesker rundt om i verden
på deres bekostning.
De bedrar disse menneskene.
Koster dem masse penger.
Gir dem store følelsesmessige smerter.
Milliarder av dollar blir brukt
hvert år, over hele verden,
på disse sjarlatanene.
Så, jeg har to spørsmål
som jeg gjerne vil stille disse menneskene
hvis jeg fikk muligheten til det.
Det første spørsmålet: Hvis jeg vil be dem om å påkalle --
for de hører dem jo gjennom ørene.
De lytter til åndene på denne måten.
Jeg vil be deg om å påkalle min avdøde bestemors ånd,
fordi, da hun døde, hadde hun familiens testamente,
og hun gjemte det en plass. Vi vet ikke hvor det er.
Så vi spør Bestemor: «Hvor er testamentet, Bestemor?»
Hva svarer Bestemor? Jo, hun sier: «Jeg er i himmelen og det er praktfullt.»
«Jeg er her med alle de gamle vennene mine, mine avdøde venner,
og familien min,
og alle hundevalpene og kattungene jeg pleide å ha da jeg var en liten jente.
Og jeg er glad i deg, og vil alltid være med deg.
Farvel.»
Og hun svarte ikke engang på det forbannede spørsmålet.
Hvor er testamentet?
Hun kunne jo lett ha svart:
«Åh, det ligger i biblioteket, på andre hylle, bak leksikonet.»
Men det forteller hun ikke. Det gjør hun altså ikke.
Hun gir oss ingen nyttig informasjon.
Vi betalte masse penger for den informasjonen,
men vi fikk den ikke.
Det andre spørsmålet jeg vil stille, er heller enkelt.
anta at jeg ber dem om å kontakte
ånden til min avdøde svigerfar, som et eksempel.
Hvorfor insisterer de da på å si ...
husk, de snakker inn i øret hans ...
hvorfor sier de: «Navnet mitt begynner på J eller M?»
Er dette en gjettelek?
Jakt og fiske? Hva er det?
Er det 20 spørsmål? Nei, snarere 120 spørsmål.
Men det er en grusom, ondskapsfull,
og fullstendig samvittighetsløst –
det går bra, bare bli sittende –
spill som disse menneskene spiller.
Og de utnytter seg av de uskyldige, de naive,
de sørgende og trengende menneskene der ute.
Så, denne prosessen
kalles kald lesing.
Det er en fyr der ute,
Van Praagh heter han, James Van Praagh.
Han er en av de store utøverne av slike ting.
John Edward, Sylvia Browne
og Rosemary Altea er noen av de andre aktørene.
Det er hundrevis av dem rundt om i verden, men her i landet
er James Van Praagh veldig stor.
Og hva er det han driver med? Han liker å fortelle deg
hvordan de avdøde døde,
menneskene han snakker med gjennom øret sitt, altså.
Så, det veldig ofte sier, er noe slikt. Han sier:
«Han forteller meg... at før han døde,
hadde han pusteproblemer.»
Folkens, det er jo nettopp det det å dø handler om.
(Latter)
Du slutter å puste, og så er du død.
Så enkelt er det.
Og er det den informasjonen de døde vil viderebringe til deg?
Det tviler jeg på.
Disse menneskene gjør gjetninger, de sier ting som:
«Hvorfor kjenner jeg elektrisitet?
Han snakker om, "Elektrisitet."
Var han elektriker?» Nei.
«Hadde han en elektrisk barbermaskin?» Nei.
Det var en gjettelek, med slike spørsmål.
Det er det de går gjennom.
Vel, folk spør ofte oss
ved James Randi Educational Foundation:
«Hvorfor er du så bekymret for dette, Mr. Randi?
Er det ikke bare moro?»
Nei, det er ikke morsomt. Det er en ondskapsfull farse.
Riktignok kan det føre med seg noe trøst,
men den trøsten varer
i omkring 20 minutter.
Og når folk ser seg selv i speilet og sier:
«Jeg betalte nettopp masse penger for den "readingen".
Og hva sa hun til meg? "Jeg er glad i deg!"
De sier alltid det.
De får ingen informasjon,
de får ikke valuta for pengene.
Så, Sylvia Browne, er en stor aktør.
Vi kaller henne "The Talons" (Klørne)
Sylvia Browne -- takk --
Sylvia Browne er en stor aktør
i denne bransjen for øyeblikket.
Så, Sylvia Browne -- bare for å illustrere --
hun får 700 dollar
for en 20 minutters "reading" på telefonen.
Hun trenger ikke engang å møte opp personlig.
Og du må vente opptil to år fordi
hun er booket så langt frem i tid.
Du betaler med kredittkort, eller hva som helst,
og da vil hun ringe deg
en gang i løpet av de neste to årene.
Du kan høre om det er henne. "Hallo, dette er Sylvia Browne."
Det er hun. Du hører det med en gang.
Så, Montel Williams er en oppegående mann.
Vi vet alle hvem han er på fjernsynet.
Han er belest. Han er smart.
Han vet hva Sylvia Browne driver med,
men han gir faen.
Han bare bryr seg ikke.
Fordi, til syvende og sist, reklame-annonsørene elsker det,
og han vil eksponere henne
til seerne hele tiden.
Så, hva vil Sylvia Browne gi deg for 700 dollar?
Hun gir deg navnet til skytsenglene dine, det er det første.
Vel, uten det, hvordan kunne vi overhodet ha fungert?
Hun gir deg navnet på dine tidligere liv,
hvem du var i tidligere liv.
Duh.
Det viser seg at kvinnene
som hun gir readinger for
var alle Babylonske prinsesser, eller noe sånt.
Og alle menn var greske krigere
som sloss med Agamemnon.
Det blir aldri sagt noe
om en 14-år gammel skopusser i Londons gater,
som døde av tæring.
Han er åpenbart ikke verdt å nevne.
Og det merkelige folkens -- dere har kanskje også lagt merke til dette --
du ser disse menneskene på fjernsyn --
de påkaller aldri noen fra helvete.
Alle kommer fra himmelen, men aldri helvete.
Hvis de påkaller noen av mine venner,
men det gjør de ikke... Dere skjønner tegninga.
(Latter)
Så Sylvia Browne er et unntak,
et unntak på en måte,
fordi James Randi Educational Foundation, min stiftelse,
tilbyr en premie på en million dollar i omsettelige obligasjoner.
Veldig enkelt vunnet.
Alt du trenger å gjøre er å bevise enhver paranormal, okkult
eller overnaturlig hendelse av enhver form
under ordentlige observerbare forhold.
Det er veldig enkelt, vinn en million dollar.
Sylvia Browne er et unntak i det at
hun er en eneste profesjonelle synske
i hele verden
som har godtatt utfordringen.
Hun gjorde dette på Larry King Live Show på CNN
for seks og et halvt år siden.
Og siden har vi ikke hørt fra henne. Pussig.
Hun sa at, først og fremst, visste hun ikke hvordan hun skulle få kontakt med meg.
Duh.
En profesjonell synsk som snakker med de døde,
klarer ikke å få tak i meg?
(Latter)
Jeg lever, som dere kanskje har lagt merke til.
Vel, ganske så greit, hvertfall.
Hun klarte ikke å nå meg. Nå sier hun at hun ikke vil nå meg,
fordi jeg er en gudeløs person.
Desto større grunn til å ta de en millioner dollarene,
syns du ikke, Sylvia?
Altså, disse personene må bli stoppet, ærlig talt.
De må bli stoppet fordi dette er en grusom farse.
Folk kommer innom stiftelsen hele tiden.
De er i finansiell og emosjonell ruin
fordi de har gitt sine penger og tillit
til disse menneskene.
Så, jeg svelget noen tabletter tidligere,
det må jeg forklare dere.
Homeopati, la oss finne ut hva dette handler om.
Hmm. Dere har hørt om det.
Det er en alternativ form for healing, ikke sant.
Homeopati, består faktisk -- og det er hva det er.
Dette er Calm's Forte.
32 sovetabletter -- det glemte jeg å fortelle dere.
Jeg har nettopp inntatt
seks og en halv dags dose sovemedisin.
(Latter)
Seks og en halv dag, det er åpenbart en dødelig dose.
Det står so her på baksiden,
"I tilfelle overdose,
kontakt giftinformasjonsentralen omgående,"
og den oppgir et gratisnummer.
Bli sittende. Det kommer til å gå bra.
Jeg trenger ikke det
fordi jeg har gjort dette stuntet
for publikum over hele verden
de siste åtte eller ti årene,
å innta dødelige doser homeopatiske sovepiller.
Hvorfor virker de ikke på meg?
(Latter)
(Applaus)
Svaret vil kanskje overraske dere.
Hva er homeopati?
Det er å ta en medisin som faktisk fungerer
og fortynne det ned
til langt under Avogadro's konstant.
Fortynne det helt til det
ikke er noe igjen av det.
Hør nå folkens, dette er ikke
bare en metafor jeg nå skal fortelle dere. Dette er sant.
Det er nøyaktig det samme som å ta
en 325 milligrams aspirin tablett,
kaste den midt i Tahoesjøen,
og blande det godt, med en veldig stor pinne selvfølgelig,
vente i omtrent to år
inntil løsningen er homogen.
Så, når du da får hodepine,
kan du ta en slurk av dette vannet, og vips er den borte.
(Latter)
Dette er sant. Dette er hva homeopati handler om.
Og en annen påstand de har -- denne kommer dere til å like --
jo mer fortynnet medisinen er, sier de,
jo mer potent er den.
Men altså, vi hørte om en kar i Florida.
Den stakkars mannen, han gikk på homeopatisk medisin.
Han døde av en overdose.
Han glemte å ta tabletten.
(Latter)
Tygg på den. Tygg på den.
Det er en latterlig greie. Det er helt hinsides latterlig.
Jeg skjønner ikke hva vi har holdt på med når vi
har trodd på alt dette tullet i alle disse årene.
Så, la meg fortelle dere,
at James Randi Educational Foundation
vifter med denne enorme gulroten,
men jeg må si, det faktum at ingen
har brukt tilbudet
betyr ikke at slike krefter ikke finnes.
Det er mulig, et sted der ute.
Kanskje disse personene er blitt rike uavhengig av dette.
Vel, med Sylvia Browne, ville jeg tro så.
Altså, 700 dollar for en 20 minutters reading
over telefonen,
det er mer enn advokater tjener.
Jeg mener det er en vanvittig sum med penger.
Disse menneskene trenger kanskje ikke den millionen dollar,
men tror du ikke de kunne ha tenkt seg å ta de
bare for å få meg til å se dum ut,
bare for å bli kvitt denne gudeløse personen der ute
som Sylvia Browne prater om hele tiden?
Jeg syns noe må blir gjort med dette.
Vi kunne gjerne ha tenkt oss forslag fra dere
om hvordan man kan kontakte føderale, statlige,
og lokale myndigheter
for å få de til å gjøre noe.
Hvis dere finner ut hvordan -- jeg forstår godt --
vi ser folk, til og med i dag, som snakker til oss
om AIDS epidemien
om sultende barn omkring i verden
og urene vannkilder som menneskene må lide med.
Dette er veldig viktig,
kritisk viktig for oss.
Og vi må gjøre noe med disse problemene.
Men samtidig...
som Artur C. Clarke engang sa, dere vet,
"Forråtnelsen av menneskets sinn."
Den greia med å tro på det paranormale, det okkulte
det supernaturlige,
all dette sludderet,
denne middelalderske tenkemåten,
jeg syns noe må bli gjort med dette, og at
alt ligger i utdannelse.
Hovedsaklig, er det media
som kan klandres for dette.
De promoterer skamløst
all slags tull av denne typen
fordi det gleder reklamesponsorene.
Det er bunnlinjen, dollar streken.
det er den de ser på.
Vi må virkelig gjøre noe med dette.
Jeg tar gjerne imot forslag,
og jeg vil gjerne at dere
klikker inn på vår hjemmeside.
På www.randi.org.
Dra dit og se gjennom arkivene
så vil du begynne å forstå mye mer
av det jeg har snakket om i dag.
Du vil se alle opplysninger vi har.
Det er ingenting som det å sitte i biblioteket
og ha en familie opptre der
og fortelle at Mamma gav bort familieformuen.
Hun solgte CD samlingene
hun gav bort alle aksjene og sertifikater.
Det er virkelig trist å høre,
det har ikke hjulpet de i det hele tatt,
det har ikke løst noen av deres problemer.
Ja, det kan bli en forråtnelse av det amerikansek sinnet
og sinnet til alle rundt om i verden
om vi ikke begynner å tenke fornuftig på disse greiene.
Så, vi har tilbudt denne gulroten,
som jeg sa, vi har dinglet gulroten.
Vi venter på at de synske skal komme frem og bite i den.
Og vi får mange av dem,
hundrevis kommer innom hver år.
Dette er de med ønskekvister og folk
som tror de kan snakke med de døde,
men de er amatører, de aner ikke hvordan de skal evaluere
sine såkalte krefter.
De profesjonelle kommer aldri nær oss,
bortsett fra tilfellet med Sylvia Browne
som jeg fortalte dere om for en stund siden.
Hun aksepterte, og trakk seg så tilbake.
Mine damer og herrer,
er James Randi,
og jeg venter.
Takk.
(Applaus)